एक्साट्रेक लेजेण्ड कप : फाइनलमा पारस खड्का र विनाेद दासकाे टोली भिड्ने
रुपन्देहीको तिलाेत्तमा-१७, पूर्व दरखसवामा सञ्चालन भइरहेकाे एक्साट्रेक लिजेण्ड कपकाे फाइनलमा पारस खड्का नेतृत्वकाे सन् २०१४ विश्वकप लिजेण्ड्स र बिनाेद दास नेतृत्वको रेष्ट अफ नेपाल भिड्ने भएका छन् ।
तिलाेत्तमा — रुपन्देहीको तिलाेत्तमा-१७, पूर्व दरखसवामा सञ्चालन भइरहेकाे एक्साट्रेक लिजेण्ड कपकाे फाइनलमा पारस खड्का नेतृत्वकाे सन् २०१४ विश्वकप लिजेण्ड्स र बिनाेद दास नेतृत्वको रेष्ट अफ नेपाल भिड्ने भएका छन् ।आइतबार भएकाे दाेस्राे खेलमा रेष्ट अफ नेपालले रुपन्देही लेजेण्ड्सलाई १६ रनले पराजित गरेर उपाधि भिडन्त पक्का गरेकाे हाे । निर्धारित १० ओभरकाे खेलमा पहिले व्याटिङ गरेकाे रेष्ट अफ नेपालले रुपन्देहीलाई ९५ रनकाे लक्ष्य दिएकाे थियाे । रेष्ट अफ नेपालका लागि विकाश दलीले २१, दीपेन्द्र चाैधरीले १९ र पारश लुनियाले १४ रनकाे याेगदान गरेका थिए । रुपन्देहीका लागि शुशनमान श्रेष्ठले ३, हरी थापा र क्रिशन कुँवरले १/१ विकेट लिए । जवाफी व्याटिङ क्रममा रुपन्देही लेजेण्ड्सले ठूलाे लक्ष्य पछयाउने क्रममा धिमा गतिले रन बटुल्याे । रुपन्देहीले दुई विकेट क्षतिमा ७७ रन जाेड सफल भयाे । रुपन्देहीका लागि सन्जय श्रेष्ठले २०, लालबहादुर अधिकारीले १९ र सन्जीव जाेशीले १० रनकाे याेगदान गरे । रेष्ट अफ नेपालका लागि राजु बस्न्यात र लाक्पा लामाले १/१ विकेट लिए । साेमबार बिहान भएकाे पहिलाे खेलमा सन २०१४ टि २० विश्व कप टिमले सन १९९६ लेजेण्ड टिमलाई ५ विकेटले पराजित गरेर फाइनल पुगेकाे थियाे । फाइनल खेल साेमबार अपरान्ह हुनेछ ।